**M e s t s k á č a s ť B r a t i s la v a – N o v é M e s t o**

Materiál na rokovanie

miestnej rady

dňa 13.09.2022

**Návrh Všeobecne záväzného nariadenia mestskej časti Bratislava-Nové Mesto č. ..../2022, ktorým sa mení a dopĺňa Všeobecne záväzné nariadenie mestskej časti Bratislava-Nové Mesto č. 3/2018 zo dňa 10.04.2018, ktorým sa vydáva Trhový poriadok príležitostných trhov v OC FreshMarket, Rožňavská 1A, 831 04 Bratislava**

|  |  |
| --- | --- |
| **Predkladateľ:** | **Materiál obsahuje:** |
| Ing. Ignác Olexík, PhD.  prednosta MÚ B-NM | 1. Návrh uznesenia 2. Dôvodová správa 3. Prílohy: 4. Návrh VZN 5. VZN č. 3/2018 |
| **Zodpovedný:** |
| JUDr. Rastislav Velček  vedúci odd. právneho, podnikateľských činností, evidencie súpisných čísiel a správy pozemkov |
| **Spracovateľ:** |  |
| Ing. Andrea Kutarňová  referent odd. právneho, podnikateľských činností, evidencie súpisných čisel a správy pozemkov |  |
| **Na rokovanie prizvať:** |  |
| zodpovedného a spracovateľa |  |

**N á v r h u z n e s e n i a**

miestna rada

odporúča

miestnemu zastupiteľstvu

**s c h v á l i ť**

návrh Všeobecne záväzného nariadenia mestskej časti Bratislava-Nové Mesto č. ..../2022, ktorým sa mení a dopĺňa Všeobecne záväzné nariadenie mestskej časti Bratislava-Nové Mesto č. 3/2018 zo dňa 10.04.2018, ktorým sa vydáva Trhový poriadok príležitostných trhov v OC FreshMarket, Rožňavská 1A, 831 04 Bratislava

* s pripomienkami
* bez pripomienok

**D ô v o d o v á s p r á v a**

Správca trhového miesta – príležitostných trhov v objekte OC FreshMarket, Rožňavská 1A, Bratislava, FreshMarket s.r.o., požiadal mestskú časť o  zmenu Trhového poriadku príležitostných trhov v OC FreshMarket na Rožňavskej 1A, Bratislava, ktorý je schválený formou VZN č. 3/2016. Zmena sa týka obdobia konania príležitostných trhov a spočíva v možnosti konať trhy v priebehu celého roka a nielen obmedzene v niektoré mesiace v roku, ako je to schválené terajším nariadením.


Správca príležitostných trhov, ktorý je súčasne aj prevádzkovateľom celého objektu FreshMarket, požiadal o rozšírenie obdobia konania príležitostných trhov z hľadiska globálnej situácie a vysokého záujmu o predaj na trhoch v objekte FreshMarket.

Zmeny Trhového poriadku (Príloha k VZN) sa týkajú:

* **v § 1 sa vypúšťa ods. 4** - v novom Trhovom poriadku už nebudú príležitostné trhy rozčlenené na „sezónne, veľkonočné a vianočné“ s uvedením mesiacov a dní ich konania, v texte budú uvádzané iba ako „príležitostné trhy“,
* **v § 4,** v ktorom boli doteraz uvedené trhové dni, predajný a prevádzkový čas v členení pre „sezónne, veľkonočné a vianočné“ trhy (toto členenie trhov sa vypúšťa), budú uvedené už len dni konania príležitostných trhov v rámci jednotlivých mesiacov, pričom predajný a prevádzkový čas trhov sa nemení, ostáva rovnaký tak, ako je uvedené v doterajšom Trhovom poriadku.

MESTSKÁ ČASŤ BRATISLAVA-NOVÉ MESTO

--------------------------------------------------------------



**N á v r h**

**VŠEOBECNE ZÁVÄZNÉ NARIADENIE**

**mestskej časti Bratislava-Nové Mesto**

**č. ..../2022,**

**zo dňa .... 2022,**

**ktorým sa mení a dopĺňa Všeobecne záväzné nariadenie mestskej časti Bratislava-Nové Mesto č. 3/2018 zo dňa 10.04.2018, ktorým sa vydáva Trhový poriadok príležitostných trhov v OC FreshMarket, Rožňavská 1A, 831 04 Bratislava**

Miestne zastupiteľstvo mestskej časti Bratislava-Nové Mesto podľa ustanovenia § l5 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, ustanovenia § 6 ods. 1 zákona č. 369/1990 Zb. o obecnom zriadení v znení neskorších predpisova ustanovenia § 5 ods. 1 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 445/1991 Zb. o živnostenskom podnikaní (živnostenský zákon) v znení neskorších predpisov sa uznieslo na tomto všeobecne záväznom nariadení.

**Článok 1**

Všeobecne záväzné nariadenie mestskej časti Bratislava-Nové Mesto č. 3/2018 zo dňa 10.04.2018, ktorým sa vydáva Trhový poriadok príležitostných trhov v OC FreshMarket, Rožňavská 1A, 831 04 Bratislava (ďalej len „nariadenie“) sa mení a dopĺňa takto:

1. V Prílohe k VZN č. 3/2018 sa v **§ 1 vypúšťa** doterajší **ods. 4.**
2. V Prílohe k VZN č. 3/2018 sa doterajšie znenie **§ 4** nahrádza novým znením, ktoré **znie**:

„ § 4 Trhové dni, predajný a prevádzkový čas príležitostných trhov

/1/ Trhové dni:

Pondelok až Sobota - v mesiacoch január až jún, september až december

Štvrtok, Piatok, Sobota - v mesiacoch júl a august

/2/ Predajný čas trhov:

Pondelok až Piatok od 09.00 do 19.00 hod.

Sobota od 09.00 do 16.00 hod.

/3/ Prevádzkový čas trhov:

Pondelok až Piatok od 08.00 do 20.00 hod.

Sobota od 08.00 do 17.00 hod.“

**Článok 2**

/1/ Nariadenie bolo schválené Miestnym zastupiteľstvom mestskej časti Bratislava - Nové Mesto dňa ..................... uznesením číslo .............. a účinnosť nadobúda dňa .......................

Mgr. Rudolf Kusý

starosta

Bratislava ........ 2022